Source: https://www.tax-fin-lex.si/Zbirke/SodnaPraksaList?nodeId=ab30f9f6-4693-43c1-bf3d-3042e522882f&pageNumber=2
Timestamp: 2019-10-19 19:57:23+00:00

Document:
Sodba VIII Ips 109/2006
VS32616
ZDR člen 11, 88, 88/5.OZ člen 345.
redna odpoved - poslovni razlog - rok za odpoved
Ob ugotovljenem dejstvu, da se je tožena stranka seznanila s poslovnim razlogom za odpoved pogodbe o zaposlitvi že 4.7.2002, je bila odpoved z dne 22.8.2003 podana po poteku zakonskega roka iz 5. odstavka 88. člena ZDR. 30 dnevni subjektivni in 6. mesečni objektivni rok po 5. odstavku 88. člena ZDR je sicer lahko začel teči šele po uveljavitvi ZDR, kar pa ne vpliva na zaključek, da sta oba roka, ki ju je potrebno šteti za prekluzivna roka, že potekla.
Sklep VIII Ips 51/2006
VS32554
ZNOIP člen 1, 2, 3, 4, 6, 7.
plače - omejitve po zakonu - kolektivna pogodba Banke Slovenije (KP BS)
V času, ko je veljal Zakon o načinu obračunavanja in izplačevanja plač (Uradni list RS, št. 13/93, 17/93, ZNOIP), to je v času od marca do konca maja 1993, se določbe KP BS niso smele uporabljati. Po prenehanju veljavnosti ZNOIP je bilo za mesec junij 1993 določiti plačo glede na mesec februar, upoštevajoč koeficient po prvem odstavku in valorizacijo po četrtem odstavku 119. člena KP BS.
Sodba III Ips 80/2005
VS40916
ZM člen 30, 30/1, 30/3.
menica - aval - skriti aval
Sodba VIII Ips 78/2006
VS32606
ZPP člen 318.ZDSS-1 člen 28, 28/1.ZDR člen 108.
zamudna sodba - izostanek z naroka - sklepčnost tožbe - odpoved pogodbe o zaposlitvi - redna likvidacija
Pri izdaji zamudne sodbe zaradi neupravičenega izostanka tožene stranke s poravnalnega ali prvega naroka za glavno obravnavo sodišče upošteva zgolj vsebino tožbe in tožbi priložene dokaze (te zgolj toliko, da preveri, ali ne gre za nasprotje med njimi in navedbami v tožbi), ne glede na to, če je tožena stranka odgovorila na tožbo.
Sodba in sklep VIII Ips 72/2006
VS32540
ZDR člen 204.ZPP člen 139.
redna odpoved pogodbe o zaposlitvi - vročanje - oblikovanje zahtevka
V spornem primeru vprašanje vročanja za odločitev ni bistvenega pomena, saj je bila tožba zavržena, ker ni bila vložena v skladu z določbo 204. člena ZDR oziroma 181. člena ZPP, na kar vročitev odpovedi pogodbe o zaposlitvi nima nobenega neposrednega vpliva. Rezultat bi bil enak, tudi če bi sodišče upoštevalo, da je bil tožnik z odpovedjo pogodbe o zaposlitvi seznanjen šele 8.9.2003, kot v svojih vlogah sam navaja.
Sodba VIII Ips 266/2005
VS32586
ZDR/90 člen 89. ZTPDR člen 83. ZDSS člen 24.
disciplinski ukrep prenehanja delovnega razmerja - krajša kršitev delovnih obveznosti
V sodnem sporu, v katerem delavec izpodbija odločitve delodajalca o njegovi disciplinski odgovornosti, sodišče ne izreka disciplinskega ukrepa temveč v prvi vrsti presoja le zakonitost delodajalčevih odločitev in pri delodajalcu izrečenega disciplinskega ukrepa.
Sodba VIII Ips 279/2005
VS32583
ZDR/90 člen 17, 17/1-8, 18, 18/1.
delovno razmerje za določen čas - transformacija delovnega razmerja - pripravništvo
Ker je tožena stranka s tožnikom sklenila pogodbo o zaposlitvi za določen čas zaradi opravljanja pripravništva, pripravništva pa mu dejansko ni zagotovila, pogodba o zaposlitvi za določen čas iz razlogov na strani tožene stranke ni bila zakonita in se zato šteje, da je tožnik sklenil delovno razmerje za nedoločen čas.
Sodba VIII Ips 217/2005
VS32538
ZTPDR člen 60.
Zakonska določba 60. člena ZTPDR v zvezi z disciplinsko komisijo je bila jasna. Določala je, da ima disciplinska komisija predsednika in najmanj dva člana ter enako število namestnikov, ki se volijo za dve leti. Ne glede na to, kdaj je bila tožena stranka ustanovljena, je bila dolžna svoje delovanje podrediti veljavnim zakonskim predpisom. Ker je v zakonu določeno, da se disciplinska komisija voli na dve leti, začne dveletni rok delovanja disciplinske komisije teči z dnem izvolitve in ne takrat, ko je obravnavala prvi disciplinski primer.
Sodba in sklep III Ips 52/2005
VS40904
ZPP člen 111, 111/3, 311, 311/3, 377, 384, 384/1.ZOR člen 69.
dovoljenost revizije zoper sklep o stroških postopka - zavrženje revizije - najemna pogodba - odpoved najemne pogodbe - oblika odpovedi - dogovorjena oblika
Ker sklep o stroških ni sklep, s katerim se je postopek pravnomočno končal, revizija zoper tak sklep ni dovoljena. Če se stranki dogovorita za določeno obliko odpovedi najemne pogodbe, najemodajalec pa da odpoved v strožji obliki od dogovorjene, je bila dana odpoved pravno pravilna.
Sklep III Ips 62/2005
VS40903
ZPP člen 180, 490.
dovoljenost revizije - vrednost spornega predmeta - denarna terjatev v tuji valuti - devizni tečaj - zavrženje revizije
Za določitev vrednosti spornega predmeta glede izpodbijanega dela pravnomočne sodbe se uporabi tečaj ob vložitvi tožbe. To velja tudi, če se je postopek začel na predlog za izvršbo na temelju verodostojne listine.
Sklep VIII Ips 112/2006
VS32533
ZDR člen 2.ZJU člen 26.ZObr člen 100a.ZDSS-1 člen 42.
prenehanje delovnega razmerja - sodno varstvo - predhodni postopek
Na podlagi posebnih določb ZJU in ZObr je predhodno varstvo pravic pri delodajalcu procesna predpostavka za sodno varstvo tudi v primeru spora o prenehanju delovnega razmerja, zato je sklicevanje na določbo tretjega odstavka 204. člena ZDR neutemeljeno.
Sklep VIII Pri 10/2006
VS32535
Zoper sklep o nedopustitvi revizije se stranka lahko pritoži le iz razloga po drugi alinei prvega odstavka 32. člena ZDSS-1: če odločba sodišča druge stopnje odstopa od sodne prakse Vrhovnega sodišča glede pravnega vprašanja, ki je bistveno za odločitev, ali če v sodni praksi sodišč druge stopnje o tem pravnem vprašanju ni enotnosti, Vrhovno sodišče pa o tem še ni odločalo.
Sodba VIII Ips 117/2006
VS32619
ZDR člen 86, 88, 88/3, 93, 99, 116.
redna odpoved iz poslovnega razloga večjemu številu delavcev - seznanitve delavcev - potek odpovednega roka
Delodajalca pri odpovedi večjemu številu delavcev iz poslovnih razlogov ne zavezuje določba 3. odstavka 88. člena ZDR o preveritvi možnosti zaposlitve delavca pod spremenjenimi pogoji, itd., temveč določba 99. člena ZDR o ukrepih za preprečitev oziroma omejitev prenehanja delovnega razmerja ter ukrepih in kriterijih za izbiro ukrepov za omilitev škodljivih posledic prenehanja delovnega razmerja. Iz ZDR ne izhaja dolžnost delodajalca, da bi v primeru odpovedi večjemu številu iz poslovnih razlogov posamezne delavce še posebej seznanjal in obveščal o ugotovitvah v zvezi z ukrepi za preprečitev ali kar največjo omejitev prenehanja delovnega razmerja oziroma za omilitev škodljivih posledic prenehanja delovnega razmerja. Bolezen ali poškodba ob poteku odpovednega roka je v času odpovedi pogodbe o zaposlitvi negotov bodoč dogodek in ga v odpovedi ni mogoče predvideti, ne glede na to, če je delavec odsoten z dela že v času vročitve odpovedi. Zato pri presoji veljavnosti odpovedi pogodbe o zaposlitvi iz poslovnega razloga ni mogoče upoštevati morebitne zadržanosti zaradi nastopa bolezni ali poškodbe delavca ob poteku odpovednega roka (v konkretnem primeru v trajanju šest mesecev).
Sodba III Ips 75/2005
VS40905
ZPP člen 370.ZOR člen 210, 219.
razlogi za revizijo - zmotna ali nepopolna ugotovitev dejanskega stanja - dejstva - obseg revizijskega preizkusa - neupravičena pridobitev - uporaba tuje stvari v svojo korist
Okoliščina zunanjega sveta je dejstvo. Uporaba poslovnega prostora je torej dejstvo.
Sklep II Kr 6/2006
VS23154
ZKP člen 205, 205/2, 201, 201/1-1, 201/1-3.
pripor - podaljšanje pripora, o katerem odloča Vrhovno sodišče - begosumnost - ponovitvena nevarnost
Podaljšanje pripora zaradi begosumnosti in ponovitvene nevarnosti (1. in 3. točka 1. odstavka 201. člena ZKP).
Sklep I Up 610/2006
VS17872
ZAzil člen 35, 35/2-2. ZUS člen 60, 72, 72/3, 74. ZPPčlen 339, 339/2-14.
azil - očitno neutemeljena prošnja - upravni spor - bistvena kršitev določb postopka v upravnem sporu
Ker je tožena stranka svojo odločbo, izdano v ponovnem postopku v zvezi s sodbo prvostopnega sodišča, oprla na drugo dejansko podlago, prvostopno sodišče ni imelo pravne podlage za to, da je novo odločbo tožene stranke odpravilo zaradi neupoštevanja njegove prve sodbe, temveč bi moralo novo odločbo tožene stranke presojati po vsebini.
Sklep I Up 440/2006
VS18433
ZUS člen 1, 1/2, 1/3, 3, 3/3, 13, 23, 23/3, 26, 26/1, 34, 34/1- 2.
varstvo ustavnih pravic – rok za vložitev tožbe – zagotovljeno drugo sodno varstvo
Ne glede na to, po kateri določbi ZUS uveljavlja stranka sodno varstvo, je treba najprej preizkusiti pravočasnost tožbe, in jo, če je prepozna, zavreči zaradi tega, ne da bi se sodišče spuščalo v vsebinsko presojo. Zoper upravni akt je dovoljen „redni upravni spor“, zato je zagotovljeno drugo sodno varstvo in ni mogoč upravni spor zaradi varstva ustavne pravice.
Sodba I Up 1102/2003
VS18047
dohodki od dejavnosti - cenitev davčne osnove
Ocena davčne osnove za celotno poslovno leto ne more temeljiti le na razliki, ugotovljeni pri enem računu.
Sodba I Up 450/2003
VS18850
ZDDPO člen 12, 12/1.
davki - davčno priznani odhodki - znižanje finančnih naložb v povezana podjetja zaradi izkazanih izgub - učinki razveljavitve zakona
Sklep I Up 467/2006
VS18429
ZAzil člen 35, 35/2-2.ZUP člen 8, 209. ZUS člen 74.
azil - očitno neutemeljena prošnja – zmotno ugotovljena bistvena kršitev določb postopka - razveljavitev prvostopne sodbe
Tožena stranka v izpodbijani odločbi ni kršila določb ZUP oziroma ni odločila preuranjeno in ni izdala odločbe, ki ni v skladu z 8. členom ZUP, po katerem je treba v postopku ugotoviti resnično dejansko stanje in v ta namen ugotoviti vsa dejstva, potrebna za zakonito in pravilno odločbo. Prav tako je v izpodbijani odločbi navedla razloge, odločilne za presojo dokazov oziroma izjav prosilcev za azil (tožečih strank) v njihovih prošnjah.

References: sodišče 
 sodišče 
 sodišče 
 sodišče 

ZKP 
 sodišče 
 sodišče 
 sodišče